Érték neve:Kádár- Nagy Lajos festőművész munkásságaKategória: épített környezetFellelhetősége: EbesÉrtéktár neve: Ebes Települési Értéktár Kádár-Nagy Lajos 1939-ben született Sárrétudvariban. Tizenkét évesen került Debrecenbe, s itt végezte el az általános iskolát. Az építőipari technikum befejezése után a Budapesti Műszaki Egyetemen szerezett építészmérnöki diplomát. A képzőművészetek iránti vonzalma 15-16 éves korában ébredt. Első képei 1968-ban voltak láthatók a szűkebb közönség számára a Debreceni Tervező Vállalat házi kiállításán. Ekkor foglalkozott akvarellel és kisplasztikával is. A mintegy hat esztendeje rendszeresen kiállított képein az úgynevezett organikus absztrakciót igyekszik megteremteni, olyan egyéni szín- és formavilágot próbál létrehozni, ami esztétikai élményt nyújt nemcsak számára, hanem remélhetőleg a szemlélőnek is.